Hagnaður fyrir fjármagnsliði , skatta og afskriftir 744 milljónir króna 26. nóvember 2004 Hagnaður fyrir fjármagnsliði , skatta og afskriftir 744 milljónir króna Rekstur á þriðja ársfjórðungi Rekstur félagsins á þriðja ársfjórðungi gekk vel og var hagnaður 194 miljónir eftir að tekið hefur verið tillit til reiknaðra skatta . EBITDA var 271 milljónir og hagnaður fyrir fjármagnsliði 193 milljónir króna . Fjármagnsliðir eru hins vegar nettó neikvæðir um 71 milljón króna . Að tekju tilliti til afkomu hlutdeildar félags er hagnaður á þriðja ársfjórðungi fyrir skatta 141 milljón króna . Reiknaðir skattar eru jákvæðir um 53 milljónir króna og skýrist það af mestu að í níu mánaða uppgjörinu er tekið tillit til boðaðra skattalækkana á fyrirtæki , en tekjuskattshlutfall þeirra á að lækka úr 30% í 18% . Efnahagur Samkvæmt efnahagsreikningi námu heildareignir samstæðunnar 8.737 milljónum króna í lok tímabilsins , en voru 8.768 milljónir króna í lok ársins 2000 . Heildarskuldir voru 5.661 milljónir króna í september lok , en til samanburðar voru þær 5.779 milljónir króna í árslok 2000 . Bókfært eigið fé þann 30. september nam 3.076 milljónum króna og er eiginfjárhlutfall samstæðunnar 35% samanborið við 34% í árslok 2000 . Innra virði hlutafjár var 2,2 í lok tímabilsins , en var 2,1 í lok árs 2000 . Sjóðsstreymi Veltufé samstæðunnar frá rekstri var 347 milljónir króna , samanborið við 458 milljónir króna á öllu árinu 2000 . Handbært fé í lok september var 532 milljónir króna og hafði þá hækkað um 56 milljónir króna frá upphafi árs . Veltufjárhlutfall var lok september 1,42 í samanburði við 1,4 í árslok 2000 . Starfsemi ÍAV á tímabilinu janúar - september Ef litið er framhjá háu vaxtastigi og lækkunar íslensku krónunnar hefur rekstur félagsins á fyrstu níu mánuðum ársins verið ágætur . Verkefnastaða hefur verið góð , þó heldur minni verkefni séu nú framundan , miðað við sama tíma í fyrra . Helstu verkefni sem félagið vinnur nú að eru bygging hjúkrunarheimilis , íbúðarblokka við Sóltún og Mánatún , íbúða í Mosfellsbæ , bygging Vatnsfellsvirkjunar , bygging þjónustuskála fyrir Alþingi , bygging fjölnota íþróttahúss á Akureyri , bygging 60 íbúða fjölbýlishúss við Laugarnesveg , rekstur malarnáms og almennrar jarðvinnu og margvíslegar framkvæmdir á Keflavíkurflugvelli .